KOMMISSIONENS FORORDNING (EF) Nr. 1479/98 af 10. juli 1998 om ændring af forordning (EF) nr. 1223/94 om de særlige gennemførelsesbestemmelser for ordningen med forudfastsættelsesattester for visse landbrugsprodukter, som ikke omfattes af traktatens bilag II

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), ændret ved forordning (EF) nr. 1097/98 (2), særlig artikel 8, stk. 3, første afsnit, og

ud fra følgende betragtninger:

Kommissionens forordning (EF) nr. 1223/94 af 30. maj 1994 om de særlige gennemførelsesbestemmelser for ordningen med forudfastsættelsesattester for visse landbrugsprodukter, som ikke omfattes af traktatens bilag II (3), senest ændret ved forordning (EF) nr. 1054/98 (4), fastsætter, at forudfastsættelsesattester for korn er gyldige indtil udløbet af den femte måned efter ansøgningsmåneden;

glucose, der anses for at være fremstillet af majs, kan være fremstillet af majs, kartofler eller hvede;

anvendelsen af en forudfastsættelsesattest, der er udstedt i det forrige eller det nuværende produktionsår for hvede, men inden udløbet af det forrige produktionsår for majs, kan føre til en økonomisk fordel, der ikke længere er i overensstemmelse med målet for restitutioner; derfor bør gyldighedsperioden for forudfastsættelsesattester for majs begrænses til udløbet af produktionsåret for hvede (30. juni), når de anvendes til udførsel i form af glucose;

priserne på glucose tilpasses gradvist til den nye produktion; derfor bør forudfastsættelse for en begrænset periode tillades i perioden fra juli til september;

fra den 1. juni 1998 kan restitutionssatserne forudfastsættes for alle æg, der udføres i form af varer, som er opført i bilag I til Rådets forordning (EØF) nr. 2771/75 (5), senest ændret ved Kommissionens forordning (EF) nr. 1516/96 (6); det bør derfor fastsættes, at den sikkerhedssats, der gælder for æg med skal, udført i form af ægalbumin, udvides til at omfatte alle produkter henhørende under forordning (EØF) nr. 2771/75;

forudfastsættelsesattesterne i forordning (EF) nr. 1223/94 er ikke eksportlicenser; det bør derfor præciseres, at bestemmelserne i artikel 33, stk. 3, litra b), nr. i) i Kommissionens forordning (EØF) nr. 3719/88 (7), senest ændret ved forordning (EF) nr. 1044/98 (8), ikke finder anvendelse;

de i denne forordning fastsatte bestemmelser er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag II -

UDSTEDT FØLGENDE FORORDNING:

Artikel 1

I forordning (EF) nr. 1223/94 foretages følgende ændringer:

1) I artikel 4, stk. 2, indsættes som litra d):

»d) For majs, der er anvendt i form af glucose, glucosesirup, maltodextrin eller maltodextrinsirup, henhørende under KN-kode 1702 30 51, 1702 30 59, 1702 30 91, 1702 30 99, 1702 40 90, 1702 90 50, 1702 90 75, 1702 90 79 og 2106 90 55:

- begrænses gyldigheden for de attester, der er ansøgt om inden den 26. juni, til den 30. juni

- er de attester, der ansøges om fra den 26. juni til den 30. september, gyldige indtil udløbet af den 30. dag efter udstedelsesdagen.

Disse attesters gyldighed ændres ikke for udførsel af den pågældende majs, der er anvendt i andre former.«

2) I artikel 7 bliver den nuværende tekst stk. 1, og som stk. 2 indsættes følgende:

»2. Artikel 33, stk. 3, litra b), nr. 1), i forordning (EØF) nr. 3719/88 finder ikke anvendelse på de i denne forordning omhandlede attester.«

3) I artikel 9, fjerde linje i tabellen, i kolonnen »beskrivelse af basisprodukterne«, erstattes ordene »Æg med skal, af fjerkræ, friske eller konserverede, bortset fra rugeæg, udført i form af ægalbumin« af »Produkter henhørende under forordning (EØF) nr. 2771/75 (æg)«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Artikel 1, stk. 2, finder efter anmodning fra den pågældende person anvendelse på de sikkerhedsstillelser, som endnu ikke er færdigbehandlet på det tidspunkt, hvor denne forordning træder i kraft.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. juli 1998.

På Kommissionens vegne

Martin BANGEMANN

Medlem af Kommissionen

(1) EFT L 318 af 20. 12. 1993, s. 18.

(2) EFT L 157 af 30. 5. 1998, s. 1.

(3) EFT L 136 af 31. 5. 1994, s. 33.

(4) EFT L 151 af 21. 5. 1998, s. 19.

(5) EFT L 282 af 1. 11. 1975, s. 49.

(6) EFT L 189 af 30. 7. 1996, s. 99.

(7) EFT L 331 af 5. 12. 1988, s. 1.

(8) EFT L 149 af 20. 5. 1998, s. 11.